বনমালী
বনমালী (Nuthatch) একদল মাঝারি আকৃতির পোকাশিকারী বৃক্ষচর পাখি। এরা সকলেই Sittidae (সিটিডি) গোত্র বা পরিবারের অন্তর্গত Sitta (সিটা) গণের অন্তর্ভুক্ত। এদের দেহ আঁটসাঁট, লেজ খাটো, ঠোঁট বড় ও লম্বা। পা বড় ও বলিষ্ঠ; গাছ বা পাথরের গা বেয়ে ওঠার উপযোগী। বনমালী সরল, তীক্ষ্ন ও উচ্চস্বরে ডাকে। বেশিরভাগ প্রজাতির উপরিভাগ ধূসরাভ বা নীলচে বর্ণের। প্রায় সব প্রজাতির চোখে কালো পট্টি থাকে।